b'\n_START_ARTICLE_\nNorci\n_START_PARAGRAPH_\nNorci je drama Du\xc5\xa1ana Jovanovi\xc4\x87a s podnaslovom Zgodovinska igra 63. Drama je iz\xc5\xa1la v revijalni obliki leta 1968 v Problemih, leta 1971 je v SLG Celje do\xc5\xbeivela krstno izvedbo, v knji\xc5\xbeni izdaji je iz\xc5\xa1la pri zalo\xc5\xbebi Obzorja leta 1970.\n_START_SECTION_\nVsebina\n_START_PARAGRAPH_\nPet \xc5\xa1tudentov (Mirko, Duks, Tine, Zor\xc4\x8di in Vojko) razbija v podstre\xc5\xa1ni sobi. Gospodar privihti ves razburjen, \xc5\xbeeli jih vre\xc4\x8di iz stanovanja, a \xc5\xa1tudentje se iz njega le nor\xc4\x8dujejo. Njihova pozornost velja le pijan\xc4\x8devanju in ljubezenskim avanturam. Hrup se \xc5\xa1e pove\xc4\x8da, iz brivnice v pritli\xc4\x8dju se zasli\xc5\xa1i revolucionarna glasba, sli\xc5\xa1ati je streljanje, pred hi\xc5\xa1o se ustavi tovornjak z oboro\xc5\xbeenimi ljudmi._NEWLINE_Na stopnice pride norec, ki v imenu nove revolucionarne vlade ljudi spodbuja k boju proti staremu svetu, drugi norec razdeljuje ukaze, nekaj norcev se v brivnici usede in naro\xc4\x8di britje. Eden izmed aktivistov pride tudi do \xc5\xa1tudentov in jih pozove naj se jim pridru\xc5\xbeijo, ali pa jih takoj likvidira. Mladeni\xc4\x8di se po premisleku odlo\xc4\x8dijo za sodelovanje. Vojna je na vrhuncu, revolucionarno sodi\xc5\xa1\xc4\x8de sodi ob\xc4\x8danom, ljudje pa svoje vznemirjenje tola\xc5\xbeijo s pija\xc4\x8do. Vojna zahetva tudi \xc5\xbertve, med \xc5\xa1tudenti je to Mirko._NEWLINE_Revolucijski udar kmalu zadu\xc5\xa1ijo. Skupino aktivistov - norcev ujamejo kontrarevolucionarne enote. \xc5\xbdivljenje se po\xc4\x8dasi vra\xc4\x8da na stara pota, \xc5\xa1tudentje svoj \xc4\x8das spet posve\xc4\x8dajo pija\xc4\x8di in dekletom. A \xc5\xa1e vedno jih razjedajo dvomi - so se res borili skupaj z norci, je bilo vse zaman? Razlike med fanti pripeljejo do tega, da Zor\xc4\x8di ustreli Tineta, kar vse zelo prizadane. Tineta odnesejo v \xc5\xa1tudentovsko sobico, Vojko se napije in prepira s sosedi. Duksa opdelje policist in na sredini odra zajoka otrok.'